# Nils Dardel

Nils Dardel (també conegut com a Nils de Dardel, Bettna, Södermanland (actualment Comtat de Södermanland), 25 d'octubre de 1888 - Nova York, 25 de maig de 1943) fou un pintor postimpressionista suec del segle xx, net del pintor Fritz von Dardel.

## Biografia

Dardel va néixer a Bettna, Södermanland, Suècia, el 1888 i va estudiar a la Reial Acadèmia sueca d'Arts a Estocolm entre 1908 i 1910. Algunes de les seves pintures més conegudes són Den döende dandyn, Delicte Passionnel, Svarta Diana i John blund.

### Vida familiar

Va néixer en la família noble sueca von Dardel, fill del terratinent Fritz August von Dardel i de Sofia Matilda Norlin. El seu avi era el pintor suec Fritz von Dardel, adjudant del més tard rei Carles XV de Suècia i membre de la Reial Acadèmia sueca d'Arts a Estocolm, on Nils més tard va estudiar entre 1908 i 1920, i de què finalment esdevingué membre el 1934.
El 1919 va proposar matrimoni a Nita Wallenberg, però el seu pare, un diplomàtic suec, va desaprovar Dardel i el matrimoni no es va realitzar. Aquest fet es va relacionar amb la creació de la seva obra Exekution (Execució), la qual és entesa com un símbol del rebuig.
Va estar casat amb l'autora Thora Dardel (1899-1995, nascuda a Klinckowström), des de 1921 fins a 1934 amb qui van tenir una filla, Ingrid von Dardel (1922–1962). A la vegada, els fills d'Ingrid, Henry Unger (1945, pare Gustav Unger) i Nils Ekwall (1954, pare Lage Ekwall) van ser també actius artistes suecs.
Després del matrimoni amb Thora, Nils va conèixer el 1930 Edita Morris (1902–1988, nascuda a Toll), una escriptora sueca amb qui va compartir la resta de la seva vida.

### París

Després d'estudiar a Suècia, va fer com molts dels seu contemporanis i va viatjar a París al voltant de 1910, igual que els artistes Leander Engström, Isaac Grünewald, Einar Jolin i Sigrid Hjerten, que es van convertir en estudiants d'Henri Matisse. Dardel va agafar la inspiració del fauvisme amb la seva paleta pura, el postimpressionisme, així com la xilografia japonesa. També va fer una breu incursió en el cubisme, i va pintar uns quants paisatges urbans en aquest estil.

#### Postimpressionisme

Dardel va explorar el puntillisme, utilitzant colors forts juntament amb motius molt clars. Begravning i Senlis ('Funeral en Senlis') de 1913 tipifica aquest estil i va ser pintat mentre Dardel visitava la ciutat medieval de Senlis. Una altra pintura primerenca fou el retrat del comerciant d'art alemany Alfred Flechtheim. En el transcurs de la seva vida, va pintar éssers humans, concentrant-se en retrats o pintures de grups de persones principalment.

#### Ballets Suédois

Després de viure a París durant tres anys, Dardel i Rolf de Maré esdevingueren amics. Maré més tard crearia els Ballets Suédois, que van actuar a París entre 1920 i 1925. L'amistat va beneficiar Dardel perquè Maré fou el seu benefactor d'art, i també fou fructífera per a la companyia de dansa de Maré.
A l'inici de la dècada de 1920 Dardel va crear un nombre d'obres basades en escenaris que han estat relacionats amb croquis de teatre o pel·lícules. Dardel també va crear escenaris per a Midsummer Wake (música d'Hugo Alfvén) i Maison de Fous (un drama de ball amb composicions de Viking Dahl). Delicte passionnel ('Delicte de passió') de 1921 és típic de les pintures de Dardel d'aquesta etapa.

### Viatges

Nils fou un prolífic viatger; agafà influències i motius de països diferents.

### Anys més tardans

Dardel va viure una vida nòmada, viatjant lluny i sense restar en cap lloc. Molts dels seus retrats són de persones i llocs que va conèixer al llarg dels seus viatges. Va ser conegut per ser autodestructiu.
No apreciat al llarg de la seva vida, la seva ruptura amb Suècia va venir simultàniament amb el trencament de Segona Guerra Mundial a Europa, en el temps quan Liljevalchs konsthall va mostrar una retrospectiva de la vida i obra de Dardel.

## Llegat

Nils va morir a Nova York el 1943, i va ser enterrat a Ekerö, el cementiri exterior d'Estocolm.
La seva obra s'exposa en museus i galeries com el Nationalmuseum, el Göteborgs konstmuseum, el Malmö konstmuseum, la Nasjonalgalleriet i el Waldermarsudde. La seva obra Självporträtt ('Autoretrat') i Visit hos en excentrisk dam ('Visita a una senyora excèntrica') van ser presentades en un segell suec el 1988, en la sèrie Svenska konstnärer i Paris ('artistes suecs a París').
L'obra Den döende dandyn (Dandi morint) de 1918 va ser venuda dues vegades a preus rècord a Bukowskis, Estocolm; primer el 1984 per 3,4 milions de kronor i un altre cop el 1988 per 13 milions de kronor. Simultàniament, l'obra va prendre una funció icònica en el moviment gai suec dels 1980.
La pintura Vattenfallet (La cascada) es va vendre per 25 milions de kronor el 2012 i fou la pintura sueca modernista més cara mai venuda. El comprador fou una persona anònima. Aquesta compra va substituir el rècord anterior de l'obra Dandy morint.

## Obra
### 1900s

* Autoretrat, 1906
* Gosshuvud, 1908
* Mansporträtt, Retrat d'un home, 1908
* Torparflicka, Grangera, 1909

### 1910s

* Flicka i blå klänning, Noia amb vestit blau, 1910
* Två flickor, Dues noies, 1911
* Turisthotellet i Rättvik ,Hotel turístic a Rättvik, 1915
* Den döende dandyn ,Dandi morint, 1918
* Den döende dandyn, (1a versió) 1918

### 1920s

* Visit hos excentrisk dam, 1921
* Svarta Diana, Diana negra, 1929
* Drömmar och fanstasier, #1 ,Somnis i fantasies, 1922
* En dans med döden, Un ball amb la mort, 1920
* Familjeidyll, Idil·li en la família, 1923

### 1930s

* Marthe, 1930
* Ett hjärta i brand, Cor en flames, ca. 1930
* Fiskaren, El pescador, 1931
* Gräshoppan, La llagosta, 1931
* Den bortrövade ormen, ca. 1931
* Edita Morris, 1936

### 1940s

* Noi mexicà, ~1940
* Noia mexicana, ~1940
* Mexikansk kvinna med korslagda händer, Dona mexicana amb mans encreuades, ~1940
* Hustrumördaren, L'esposa assassina, ~1940
* Noia mexicana, ~1940
* Gammal mexikansk kvinna, Vella mexicana
* Mexikansk Indian

## Referències

* 1 2 3 «Nils Dardel – Short biography». [Consulta: 21 juny 2015].
* ↑ ...], [katalogredaktion: Karolina Peterson. Nils Dardel : i skuggan av dandyn; [denna publikation åtföljs av en utställning på Mjellby Konstmuseum – Halmstadgruppens museum i Halmstad]. Halmstad: Mjellby Konstmuseum, 2012, p. 67. ISBN 9789198035117.
* ↑ ...], [katalogredaktion: Karolina Peterson. Nils Dardel : i skuggan av dandyn; [denna publikation åtföljs av en utställning på Mjellby Konstmuseum – Halmstadgruppens museum i Halmstad]. Halmstad: Mjellby Konstmuseum, 2012, p. 16. ISBN 9789198035117.
* ↑ Henry Ungers biografi Arxivat 2013-06-20 a Wayback Machine. Henry Unger webbplats. Åtkomst 6 januari 2013.
* ↑ EKWALL, LAGE E O, direktör, Alstad i Vem är Vem?
* ↑ Nils Ekwall Officiell webbplats. Åtkomst 6 januari 2013.
* 1 2 3 4 5 6 7 8 ...], [eds.: Cecilia Widenheim. Moderna Museet – The Book. 2nd printing.. Stockholm: Moderna Museet, 2004, p. Nils von Dardel. ISBN 9789171006967.
* ↑ Göran Åstrand: Känt och okänt på Stockholms kyrkogårdar (Ordalaget Bokförlag 1998) sid.40 ISBN 91-973128-2-7
* ↑ «Den döende dandyn under klubban». Arxivat de l'original el 2013-10-05. [Consulta: 21 juny 2015].
* ↑ ...], [katalogredaktion: Karolina Peterson. Nils Dardel : i skuggan av dandyn; [denna publikation åtföljs av en utställning på Mjellby Konstmuseum – Halmstadgruppens museum i Halmstad]. Halmstad: Mjellby Konstmuseum, 2012, p. 7–9. ISBN 9789198035117.
* ↑ «Rekordpris på tavla av Dardel – DN.SE». [Consulta: 27 juny 2015].

## Bibliografia

* Nils von Dardel, in Moderna museet – The Book, ed. C. Widenheim et al., Stockholm, Moderna Museet, 2006, ISBN 9789171006967.
* Nils Dardel – and the Modern Age by John Peter Nilsson et al., Moderna Museet, 2014, ISBN 9789186243586.
* Nils Dardel – I skuggan av dandyn, Hamlstad: Mjellby Konstmuseum 2012, ISBN 9789198035117. (suahili).
* En bok om Nils Dardel, by Thora Dardel, Bokförlaget Cordia, 2nd ed. 1995, ISBN 9170851506. (suahili).